CELEX: 32013R0792
Language: lv
Date: 2013-08-19 00:00:00
Title: Komisijas Īstenošanas regula (ES) Nr. 792/2013 ( 2013. gada 19. augusts ), ar ko atsauc importa licenču pieteikumu iesniegšanas apturēšanu attiecībā uz cukura produktiem, kurus importē atbilstīgi dažām tarifa kvotām

20.8.2013   
            
            
               LV
            
            
               Eiropas Savienības Oficiālais Vēstnesis
            
            
               L 222/11
            
         KOMISIJAS ĪSTENOŠANAS REGULA (ES) Nr. 792/2013
   (2013. gada 19. augusts),
   ar ko atsauc importa licenču pieteikumu iesniegšanas apturēšanu attiecībā uz cukura produktiem, kurus importē atbilstīgi dažām tarifa kvotām
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2009. gada 25. septembra Regulu (EK) Nr. 891/2009, ar ko atver dažas Kopienas tarifa kvotas cukura nozarē un paredz to pārvaldību (2), un jo īpaši tās 5. panta 2. punktu,
   tā kā:
   
               (1)
            
            
               Saskaņā ar Regulu (EK) Nr. 891/2009 no 2012. gada 27. septembra ar Komisijas 2012. gada 26. septembra Īstenošanas regulu (ES) Nr. 879/2012, ar ko nosaka piešķīruma koeficientu, lai izdotu importa licences, par kurām pieteikumi iesniegti no 2012. gada 8. līdz 14. septembrim un kuras paredzētas cukura produktu importam atbilstīgi dažām tarifa kvotām, un ar ko aptur šādu licenču pieteikumu iesniegšanu (3), tika apturēta importa licenču pieteikumu iesniegšana attiecībā uz kārtas numuriem 09.4319 un 09.4320.
            
         
               (2)
            
            
               Atbilstīgi paziņojumiem par neizmantotām un/vai daļēji izmantotām licencēm atkal ir pieejami daudzumi importēšanai atbilstīgi tarifa kvotām ar minētajiem kārtas numuriem. Tāpēc būtu jāatsauc pieteikumu iesniegšanas apturēšana,
            
         IR PIEŅĒMUSI ŠO REGULU.
   1. pants
   Ar Regulu (ES) Nr. 879/2012 noteiktā importa licenču pieteikumu iesniegšanas apturēšana, kas attiecībā uz kārtas numuriem 09.4319 un 09.4320 ir spēkā no 2012. gada 27. septembra, tiek atsaukta.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 19. augustā
      
         
            Komisijas un tās priekšsēdētāja vārdā –
         
            lauksaimniecības un lauku attīstības ģenerāldirektors
         
         Jerzy PLEWA
      
   
   
      (1)  OV L 299, 16.11.2007., 1. lpp.
   
      (2)  OV L 254, 26.9.2009., 82. lpp.
   
      (3)  OV L 259, 27.9.2012., 3. lpp.